இந்த விழாவை வெற்றி விழாவாக விரைவில் முதல்வர் தலைமையில் பாண்டிச்சேரி மாநிலம் முழுக்க உள்ள அனைத்து விவசாயிகளையும் திரட்டி நடத்தவிருக்கிறோம். தொடர்ந்து, வர்ற சம்பாவுக்கு பாண்டிச்சேரியில் 1000 ஏக்கரில் விவசாயிகளை கிச்சடிச் சம்பா பயிரைப் போட வைத்து, இயற்கை விவசாயம் செய்ய வைக்க அமைச்சரும், அதிகாரிகளும் முடிவு பண்ணினாங்க. முதல்கட்டமாக காரைக்கால் பகுதியில் 600 ஏக்கருக்கான கிச்சடிச் சம்பா விதைகளை விவசாயிகளுக்குக் கொடுத்திருக்கிறோம். பாண்டிச்சேரி முதல்வர் இப்படி இயற்கை விவசாயத்திற்கு விவசாயிகளை திருப்ப ஆர்வம் காட்டுறார். தமிழக முதல்வரைச் சந்திக்க பலமுறை முயன்றோம். முடியலை. அதனால், நாங்களே ஊர் ஊரா போய் பேசி, நம்மாழ்வார் அய்யா கருத்துகளைப் பரவலாக்கி, நம்பிக்கை ஏற்படுத்தி, 1500 ஏக்கர் நிலத்தில் சம்பா பயிரை இயற்கை முறையில் விவசாயம் செய்ய வைக்க விவசாயிகளை சம்மதிக்க வச்சுருக்கோம். பாண்டிச்சேரியைவிடத் தமிழகத்தில் நிலங்கள் அதிகம். செயற்கை விவசாயம் செய்பவர்களும் அதிகம். நோய்களும் அதிகம். அரசு உதவினால் எல்லா விவசாயிகளையும் நோய் ஏற்படுத்தாத உணவு தானியங்களை விளைவிக்கும் இயற்கை விவசாயத்திற்கு திருப்புவோம்" என்றார்.